Lam.1.1 Et factum est, postquam in captivitatem redactus est Israel, et Ierusalem deserta est, sedit Ieremias propheta flens, et planxit lamentatione hac in Ierusalem, et amaro animo suspirans, et eiulans dixit, (Aleph) Quomodo sedet sola civitas, quae abundabat populis, facta est ut vidua, quae multiplicata erat in nationibus, princeps in regionibus facta est in tributo.